Спипаха нови петима пияни и без книжка по пътищата в Пловдивско – Труд
Спипаха нови петима пияни и без книжка по пътищата в Пловдивско
01.03.2017 • 21:07
Поредната порция нарушители бяха спипани през последното денонощие по пътищата в Пловдивска област. От полицията съобщиха, че са заловили петима пияни, без шофьорски книжки или нередовни документи на колите си. Във вторник около 16.10 часа на бул. „Найчо Цанов“ в Пловдив служители на Четвърто РУ установили, че 35-годишен местен жител е седнал зад волана на лек автомобил „ФИАТ“ с 1,57 промила алкохол.
Същата вечер на бул. „България“ пътни полицаи спрели лек автомобил „Рено“, управляван от 23-годишен младеж от село Черноземен, който се оказал с отнета шофьорска книжка в рамките на едногодишно административно наказание. Колегите им от РУ на МВР-Първомай пък хванали 26-годишен мъж от града да шофира „ФИАТ“ с фалшиво свидетелство за правоуправление.
Екип на моторизирано звено „Сигма“ засякъл на кръстовище между улиците „Елин Пелин“ и „Просвета“ в Пловдив 16-годишен неправоспособен водач с нерегистриран мотопед „Хонда“. Около 18 часа във вторник служители на реда в Асеновград пък установили, че 37-годишен местен жител управлява нерегистриран по надлежния ред лек автомобил „Сеат“. По случаите са образувани бързи производства.
ЧИСТЕТЕ ПАПЛАЧТА ОТ УЛИЦИТЕ-ПИЯНАТА И БЕЗ КНИЖКИ.В АРЕСТА И НЕЗАБАВНИ ПРОИЗВОДСТВА ПО НПК.
И ся кво ша праим? Условна или домашен арест?